***โยชิส์ซาฟารี***(อังกฤษ: Yoshi's Safari) เป็นวิดีโอเกมปืนยิงเบาที่พัฒนาและเผยแพร่โดยนินเท็นโดไว้สำหรับซูเปอร์แฟมิคอมใน ค.ศ. 1993 เป็นเกมเดียวในแฟรนไชส์ *มาริโอ* ที่เป็นวิดีโอเกมยิงมุมมองบุคคลที่หนึ่ง และใช้ซูเปอร์สโคปของซูเปอร์แฟมิคอน ผู้เล่นรับบทเป็นมาริโอ และไดโนเสาร์เลี้ยงของเขา โยชิ เพื่อผจญภัยในภารกิจช่วยอาณาจักรจิวเวอร์รีแลนด์จากบาวเซอร์กับกูปปะลิงส์ของมันที่ลักพาตัวผู้นำและขโมยเพชร 12 อัน

วิธีเล่น
--------

*โยชิส์ซาฟารี* เป็นเกมปืนยิงเบา ที่มีมุมมองบุคคลที่หนึ่ง ตัวเกมมี 12 ด่าน และต้องใช้ซูเปอร์สโคป ปืนเบาที่เป็นอุปกรณ์ต่อพ่วงสำหรับซูเปอร์แฟมิคอน ผู้เล่นมองตัวเกมในมุมมองของมาริโอขี่บนหลังโยชิ ไดโนเสาร์เลี้ยงของเขาและใช้ซูเปอรสโคปยิงใส่ศัตรู ในตอนที่ผู้เล่นกำลังยิง เครื่องวัดพลังจะลดลง ถ้ายิงถี่เกินไป จะทำให้มันหมด และก่อให้เกิดการพักระหว่างยิงที่นาน ทำให้ผู้เล่นเสี่ยงที่ะโดนศัตรูโจมตี ในโหมดหลายผู้เล่น ผู้เล่นหนึ่งจะควบคุมมาริโอ ส่วนอีกคนจะคุมโยชิด้วยตัวควบคุมซูเปอร์แฟมิคอน ในโหมดเดี่ยว โยชิจะเคลื่อนที่อัตโนมัติ

หลังจากเลือกด่านบนโลกปกติ (overworld) ผู้เล่นจะต้องเคลียร์ด่านภายในเวลาจำกัด นอกจากศัตรูแล้ว เมื่อผู้เล่นยิงบล็อกที่มีรูปปรัศนีก็จะได้รับเหรียญ และได้รับชีวิตพิเศษโดยการเก็บเหรียญครบ 60 เหรียญ ถ้าแถบชีวิตหมด ผู้เล่นจะแพ้ ถ้าตกลงไปในหลุมโดยมีเหรียญน้อยกว่า 3 เหรียญ หรือไม่สามารถชนะด่านภายในเวลาที่กำหนด เกมจะจบลงถ้าไม่มีชีวิตเหลือ บังคับให้ผู้เล่นเริ่มเกมใหม่ แต่ละด่านมีทางแยกที่ไปยังศัตรูและรางวัลที่ต่างกัน แต่สิ้นสุดที่ทางเดิม ซึ่งจะเป็นทางไปยังด่านบอส ในบรรดาบอสเหล่านี้ ได้แก่ กูปปะลิงส์, ศัตรูทั่วไปที่มีขนาดใหญกว่า และบาวเซอร์ เมื่อผู่เล่นชนะเกมนี้ ก็จะมีรหัสโกงเกม เมื่อนำไปใส่ในหน้าจอหลัก ก็จะเพิ่มระดับความยากขึ้น

การตอบรับ
---------

| การตอบรับ |
| --- |
|  |

แม้ว่า *โยชิส์ซาฟารี* ได้รับความล้มเหลวในเชิงพาณิชย์ ก็ยังมีนิตยสารเกมยกย่องเกมนี้ *จอยแพด* เขียนถึงแอนิเมชันว่าดูลื่นไหล และ *ออฟฟิเชียลนินเท็นโดแมกกาซีน* เขียนถึงธีมกราฟิกที่เหมาะกับ *มาริโอ*ในขณะที่ *นินเท็นโดเพาเวอร์* กล่าวถึงตัวละครที่มีสีสีนและสว่างไสว ทั้ง *จอยแพด* และ *ออฟฟิเชียลนินเท็นโดแมกกาซีน* ยกย่องเสียงดนตรี โดย *จอยแพด* เขียนไว้ว่า เสียงดนตรีดูง่ายแต่ยังคงดี

ความล้มเหลวของ *โยชิส์ซาฟารี* บ่งชี้ว่าซูเปอร์สโคปของนินเท็นโดไม่สามารถอยู่รอดในเชิงพาณิชย์ได้ ชิเงรุ มิยาโมโตะ ผู้สร้างมาริโอและโยชิที่กำลังพัฒนาเกม *โยชิส์ไอส์แลนด์* (1995) ในตอนนั้น ไม่ชอบเกม *โยชิส์ซาฟารี* ก่อนหน้าเกม "โยชิส์ไอแลนด์" เกมที่มีโยชิเป็นตัวละครหลัก ไม่ค่อยได้รับความโด่งดัง และตอนนี้ยังคงมีการปิดบังเกม *โยชิส์ซาฟารี*

หมายเหตุ
--------

1. ↑  รู้จักกันในประเทศญี่ปุ่นว่า ***ยชชี โนะ โรโดะ ฮันติงงุ*** (ญี่ปุ่น: ヨッシーのロードハンティング; โรมาจิ: *Yosshī no Rōdo Hantingu*)
2. ↑  จากนักวิจารณ์ของ *อิเล็กทรอนิกส์เกมมิงมันทลี* 5 คน โดยสองคนให้ 6/10 คะแนน ส่วนอีกสองให้ไป 7/10 คะแนน และคนเดียวให้ไป 4/10 คะแนน

อ้างอิง
-------

1. ↑  Barker, Sammy (พฤศจิกายน 2, 2007). "A Brief History Of The Light Gun On Nintendo". *Nintendo Life*. เก็บจากแหล่งเดิมเมื่อ สิงหาคม 18, 2018. สืบค้นเมื่อ มีนาคม 18, 2019.
2. 1 2 3 4 5  Bertoli, Ben (March 13, 2019). "Remembering the First and Only *Mario* FPS". *IGN*.
3. 1 2 3  M. Thomas, Lucas (พฤษภาคม 24, 2010). "Yoshi: Evolution of a Dinosaur". *IGN*. p. 3. เก็บจากแหล่งเดิมเมื่อ ตุลาคม 23, 2018. สืบค้นเมื่อ มีนาคม 18, 2019.
4. 1 2 3 4  Schiffmann, William (December 23, 1993). "OC High / Student News & Views : video game review : *Yoshi's Safari* : From Nintendo for SNES, $39.95". *The Los Angeles Times*.
5. 1 2 3 4 5 6  "*Yoshi's Safari*". *Joypad [fr]* (ภาษาฝรั่งเศส) (23): 97. September 1993.
6. 1 2  *Yoshi's Safari* (instruction manual) (PDF). Nintendo. 1993. pp. 1–22.
7. 1 2 3 4 5 6  "*Yoshi's Safari*". *Nintendo Magazine System* (12): 80–82. September 1993.
8. ↑  Nintendo Research & Development 1 (July 14, 1993). *Yoshi's Safari* (Super Nintendo Entertainment System). Nintendo. **Yoshi**: Congratulations! I know a secret. Press the L, R, X, Y & Start Buttons simultaneously on the Title Screen for a new quest!
9. 1 2  "Review Crew: Major Mike's Roundup". *Electronic Gaming Monthly* (52): 46. November 1993.
10. 1 2  "Super Scope Roundup". *Nintendo Power* (55): 42–43. December 1993.
11. ↑  Kent, Stephen L. (2001). *The Ultimate History of Video Games*. New York: Three Rivers Press. p. 518. ISBN 0-7615-3643-4.
12. ↑  Calvert, Darren (มีนาคม 11, 2014). "Month of Yoshi: The Brightly Coloured History of Yoshi". *Nintendo Life*. เก็บจากแหล่งเดิมเมื่อ เมษายน 19, 2018. สืบค้นเมื่อ มีนาคม 18, 2019.

แหล่งข้อมูลอื่น
---------------

* เว็บไซต์ทางการ (ในภาษาญี่ปุ่น)
* *Yoshi's Safari* ที่ MobyGames
* *โยชิส์ซาฟารี* บนซูเปอร์มาริโอวิกิ